Brattørgata

Brattørgata er en gate i Midtbyen i Trondheim, i strøket som kalles Nerbyn. Den går fra Krambugata i øst og slutter i Søndre gate i vest. Både Brattørveita og Danielsbakerveita er tilstøtende veiteløp. Gata er fra gammelt av kjent for å være tilholdssted for fornøyelsesliv, og består fortsatt i dag av både restauranter og andre utelivsaktører. 

 Historie 
Brattørgata fikk navnet sitt i 1841 og er oppkalt etter bydelen Brattøra. Gata er en forlengelse av veita Klubbveita, hvor bebyggelsen ble nedbrent ved bybrannen samme år. Navnet stammer fra borgerklubben Klubbstuen som hadde tilhold i veita mot Søndre gate, ved en bygård eid av rådmann Jan Wessel på begynnelsen av 1700-tallet.Terje Bratberg. Trondheim byleksikon. «Klubbstuen» s. 292Wilhelm K. Støren. Sted og navn i Trondheim. «Klubbveita» s. 165 

 Bygninger og annet langs Brattørgata 
2: Best Western Plus Hotel Bakeriet, tidligere Jacob Halseths bakeri.
3: Tidligere Afholdshotellet
3b: Tidligere Findvedgården
5: Per Knudsen Arkitektkontor AS og tidligere Bernhard Brænne Uldvarefabrik
6: Tidligere Julius Paltiels forretningsgård

 Bildegalleri 

 Referanser 

 Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Kategori:Midtbyen (Trondheim)
Kategori:Veier i Trondheim